#### Općina Gračac kao tijelo javne vlasti omogućuje korisnicima ostvarivanje prava na pristup informacijama kao i pravo na ponovnu uporabu informacija u skladu s odredbama [Zakona o pravu na pristup informacijama](https://pristupinfo.hr/pravni-okvir/#tab-dc23537256329d67cec) (Narodne novine, br. 25/13, 85/15 i 69/22).

[Ustavom Republike Hrvatske (“Narodne novine” broj 85/10. – pročišćeni tekst)](https://narodne-novine.nn.hr/clanci/sluzbeni/2010_07_85_2422.html) „Jamči se pravo na pristup informacijama koje posjeduju tijela javne vlasti. Ograničenja prava na pristup informacijama moraju biti razmjerna naravi potrebe za ograničenjem u svakom pojedinom slučaju te nužna u slobodnom i demokratskom društvu, a propisuju se zakonom.“

Zakonom o pravu na pristup informacijama uređuje se pravo na pristup informacijama i ponovnu uporabu informacija koje posjeduju tijela javne vlasti, propisuju se načela prava na pristup informacijama i ponovnu uporabu informacija, ograničenja prava na pristup informacijama i ponovnu uporabu informacija, postupak za ostvarivanje i zaštitu prava na pristup informacijama i ponovnu uporabu informacija, djelokrug, način rada i uvjeti za imenovanje i razrješenje Povjerenika za informiranje, inspekcijski nadzor nad provedbom ovoga Zakona, prekršajne odredbe vezane za ostvarivanje prava na pristup informacijama te se uređuju i druge obveze tijela javne vlasti. U Zakon je prenesena Direktiva 2003/98 o ponovnoj uporabi informacija u javnom sektoru zbog povezanosti s pravom na pristup informacija, što su učinile i druge europske države članice primjerice Republika Slovenija. Zakon sadrži odredbe koje su u skladu sa Uredbom 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije.

* **Zakon o pravu na pristup informacijama (“Narodne novine”, br.** [**25/13**](https://narodne-novine.nn.hr/clanci/sluzbeni/2013_02_25_403.html)**,** [**85/15**](https://narodne-novine.nn.hr/clanci/sluzbeni/2015_08_85_1649.html)**,** [**69/22**](https://narodne-novine.nn.hr/clanci/sluzbeni/2022_06_69_1025.html)**)**
* [**Zakon o pravu na pristup informacijama – pročišćeni tekst (.doc)**](https://pristupinfo.hr/wp-content/uploads/2022/08/ZPPI-2022-procisceni-tekst.doc?x57830)
* [**Zakon o pravu na pristup informacijama – pročišćeni tekst (.pdf)**](https://pristupinfo.hr/wp-content/uploads/2022/08/ZPPI-2022-procisceni-tekst.pdf?x57830)
* [Ostali zakoni](https://pristupinfo.hr/pravni-okvir/" \l "tab-06ef4e49c036654bf64)

#### [Podzakonski propisi](https://pristupinfo.hr/pravni-okvir/" \l "tab-f02c403359e3bc16083)

* Pravilnik o ustroju, sadržaju i načinu vođenja službenog upisnika o ostvarivanju prava na pristup informacijama i ponovnu uporabu informacija (“Narodne novine”, br. [83/14](https://narodne-novine.nn.hr/clanci/sluzbeni/2014_07_83_1614.html))

Pravilnikom o ustroju, sadržaju i načinu vođenja službenog upisnika o ostvarivanju prava na pristup informacijama i ponovnu uporabu informacija uređuje se ustroj, sadržaj i način vođenja službenog upisnika o zahtjevima, postupcima i odlukama o ostvarivanju prava na pristup informacijama i ponovnu uporabu informacija.

Tijela javne vlasti dužna su voditi službeni upisnik o zahtjevima. Upisnik se treba voditi radi evidencije o broju podnesenih i riješenih zahtjeva.

* Pravilnik o Središnjem katalogu službenih dokumenata Republike Hrvatske (“Narodne novine”, br. [123/22](https://narodne-novine.nn.hr/clanci/sluzbeni/2022_10_123_1883.html))

Pravilnikom propisuje se način ustrojavanja, vođenja i održavanja Središnjeg kataloga službenih dokumenata Republike Hrvatske. Svrha Središnjeg kataloga je omogućiti korisnicima trajnu dostupnost službenih dokumenata radi informiranja i ponovne uporabe. Središnji katalog vodi i održava Digitalni informacijsko-dokumentacijski ured Vlade Republike Hrvatske.

* Kriteriji za određivanje visine naknade stvarnih materijalnih troškova i troškova dostave informacije (“Narodne novine”, br. [12/14](https://narodne-novine.nn.hr/clanci/sluzbeni/2014_01_12_231.html))
* Ispravak kriterija za određivanje visine naknade stvarnih materijalnih troškova i troškova dostave informacije (“Narodne novine”, br. [15/14](https://narodne-novine.nn.hr/clanci/sluzbeni/2014_02_15_316.html))
* Izmjene kriterija za određivanje visine naknade stvarnih materijalnih troškova i troškova dostave informacije (“Narodne novine”, br. [141/22](https://narodne-novine.nn.hr/clanci/sluzbeni/2022_12_141_2149.html))

Kriterijima se propisuje visina naknade stvarnih materijalnih troškova koje plaća korisnik prava na informaciju, a koji nastaju pružanjem informacije prema Zakonu o pravu na pristup informacijama.

* Pravilnik o sadržaju i načinu vođenja evidencije isključivih prava na ponovnu uporabu informacija (“Narodne novine”, br. [20/16](https://narodne-novine.nn.hr/clanci/sluzbeni/2016_03_20_582.html))

Pravilnikom se uređuje sadržaj, oblik i način vođenja Evidencije isključivih prava na ponovnu uporabu informacija koju vodi Povjerenik za informiranje, a koja sadrži podatke o odlukama i ugovorima (sporazumima) kojima tijelo javne vlasti dodjeljuje pravo na isključivu uporabu informacija fizičkim ili pravnim osobama. Tijelo javne vlasti dužno je dostaviti takve odluke i ugovore Povjereniku za informiranje u roku od 15 dana od donošenja odnosno sklapanja.

* Pravilnik o vrstama i sadržaju dozvola kojima se utvrđuju uvjeti ponovne uporabe informacija (“Narodne novine”, br. [67/17](https://narodne-novine.nn.hr/clanci/sluzbeni/2017_07_67_1577.html))

Pravilnikom se propisuje korištenje nacionalne otvorene dozvole (OD) za pružanje informacija za ponovnu uporabu odnosno otvorene podatke. Iznimno, moguće je kreirati vlastitu dozvolu odnosno koristiti međunarodne standardne licence. Otvorena dozvola može se preuzeti na [http://data.gov.hr/otvorena-dozvola](https://data.gov.hr/otvorena-dozvola).

* Uredba o troškovima ponovne uporabe informacija (Narodne novine”, br. [87/18](https://narodne-novine.nn.hr/clanci/sluzbeni/2018_09_87_1706.html))

Ovom Uredbom utvrđuju se način i kriteriji za izračun naknade troškova ponovne uporabe informacija, opravdani troškovi koji se uzimaju u obzir pri utvrđivanju cjenika i izračuna naknade troškova te provedba revizije načina izračuna naknade troškova na godišnjoj razini.

### Preuzimanje obrazaca – za korisnike

* [Zahtjev za pristup informacijama](https://pristupinfo.hr/wp-content/uploads/2022/07/Zahtjev-za-pristup-informacijama-obrazac.doc?x57830)
* [Zahtjev za dopunu ili ispravak informacije](https://pristupinfo.hr/wp-content/uploads/2022/07/Zahtjev-za-ispravak-ili-dopunu-informacije-obrazac.doc?x57830)
* [Zahtjev za ponovnu uporabu informacija](https://pristupinfo.hr/wp-content/uploads/2022/07/Zahtjev-za-ponovnu-uporabu-informacija-obrazac.doc?x57830)
* [Žalba protiv rješenja](https://pristupinfo.hr/wp-content/uploads/2022/07/Zalba-protiv-rjesenja-obrazac.doc?x57830)
* [Žalba šutnja uprave](https://pristupinfo.hr/wp-content/uploads/2022/07/Zalba-sutnja-uprave-obrazac.doc?x57830)

**Napomene za korisnike:**

Zahtjev za pristup informacijama podnosi se službeniku za informiranje u tijelu javne vlasti. Popis službenika za informiranje u svim tijelima javne vlasti s kontakt podacima dostupan je na mrežnim stranicama Povjerenika za informiranje, na poveznici <https:// tjv.pristupinfo.hr>

**U Općini Gračac službenik za informiranje je: Bojana Fumić, univ. mag. iur.**

**Kontakt: neposredno svakog radnog dana u vremenu od 13,00 do 14,00 sati ili upućivanjem zahtjeva na adresu: Općina Gračac, Park sv. Jurja 1, 23 440 Gračac, telefon: 023/773007, e-mail:** [**pristupinfo**](mailto:pristupinfo)**@gracac.hr.**

Tijelo javne vlasti dužno je riješiti zahtjev u roku od 15 dana od dana zaprimanja zahtjeva, a u iznimnim slučajevima taj se rok može produžiti za daljnjih 15 dana o čemu je službenik za informiranje dužan obavijestiti podnositelja zahtjeva. Ako tijelo javne vlasti ne riješi zahtjev u navedenom roku, podnositelj zahtjeva ima pravo izjaviti [žalbu zbog nerješavanja zahtjeva](https://pristupinfo.hr/wp-content/uploads/2022/07/Zalba-sutnja-uprave-obrazac.doc?x57830), koje se predaje Povjereniku za informiranje. U žalbi je potrebno navesti kada je zahtjev za pristup informacijama odnosno ponovnu uporabu informacija podnesen tijelu javne vlasti.  Žalba mora biti vlastoručno potpisana. Uz žalbu se preporučuje priložiti presliku podnesenog zahtjeva i dokaz o njegovoj predaji tijelu javne vlasti.

Podnositelj zahtjeva ima pravo izjaviti [žalbu protiv rješenja](https://pristupinfo.hr/wp-content/uploads/2022/07/Zalba-protiv-rjesenja-obrazac.doc?x57830) kojim se u potpunosti ili djelomično odbija njegov zahtjev za pristup informacijama ili za ponovnu uporabu informacija. Žalba se predaje tijelu javne vlasti koje je donijelo osporavano rješenje u roku od 15 dana od dana zaprimanja rješenja, a  koje će žalbu sa cjelokupnim spisom predmeta dostaviti Povjereniku za informiranje na rješavanje.  Uz žalbu se preporučuje priložiti presliku rješenja, presliku  podnesenog zahtjeva i dokaz o njegovoj predaji tijelu javne vlasti.

Ako korisnik smatra da informacija pružena na temelju zahtjeva nije točna ili potpuna, može od tijela javne vlasti [zahtijevati ispravak ili dopunu informacije](https://pristupinfo.hr/wp-content/uploads/2022/07/Zahtjev-za-ispravak-ili-dopunu-informacije-obrazac.doc?x57830) u roku od 15 dana od dana dobivanja informacije.

Tijelo javne vlasti ima pravo na naknadu stvarnih materijalnih troškova od podnositelja zahtjeva u svezi s pružanjem i dostavom tražene informacije.